Vienotais dokuments, kas minēts Eiropas Parlamenta un Padomes Regulas (ES) Nr. 1308/2013 94. panta 1. punkta d) apakšpunktā, un atsauce uz produkta specifikācijas publikāciju attiecībā uz nosaukumu vīna nozarē: vienotā dokumenta un atsauces publicēšana

(2020/C 124/10)

Šī publikācija dod tiesības divu mēnešu laikā pēc šīs publikācijas dienas pret šo pieteikumu izteikt iebildumus atbilstīgi Eiropas Parlamenta un Padomes Regulas (ES) Nr. 1308/2013 (1) 98. pantam.

VIENOTS DOKUMENTS

“Würzburger Stein-Berg”

PDO-DE-02403

Pieteikuma iesniegšanas datums: 2017. gada 6. decembris

1. Reģistrējamais nosaukums

“Würzburger Stein-Berg”

2. Dalībvalsts

Vācija

3. Ģeogrāfiskās izcelsmes norādes veids

ACVN – aizsargāts cilmes vietas nosaukums

4. Vīnkopības produktu kategorijas

1. Vīns

5. Vīna vai vīnu apraksts

Augstākā labuma vīns

Baltvīns, kas izgatavots no ‘Silvaner’, ‘Riesling’ un ‘Weisser Burgunder’ šķirnes vīnogām

Īpašības: liels dziļums un pilnmiesīgums veiksmīgā apvienojumā ar eleganci,

— integrēta saskanīga skābuma struktūra, noturīga pret pH izmaiņām,

— labi integrēts spirta saturs,

— mineralitāte, kas veidojusies gliemežkaļķakmens augšņu ietekmē,

— vīnogu šķirnei raksturīgs izsmalcināts augļainums,

— “Würzburger Stein-Berg” augstākā labuma vīni ir sausie baltvīni,

— vīniem raksturīgas īpaši dūmakainas krama notis un izsmalcināts augļainums,

— krāsa no dzeltenas līdz zeltaini dzeltenai,

— dabiskā spirta tilpumkoncentrācija: vismaz 12,2 % tilp. (90 °Oe), kopējā spirta tilpumkoncentrācija pēc stiprināšanas: ne vairāk kā 15 % tilp. Vispārīgās analītiskās īpašības Maksimālā kopējā spirta koncentrācija (% tilp.) 15 Minimālā faktiskā spirta koncentrācija (% tilp.) 11 Minimālais kopējais skābums Izteikts vīnskābē – 5 g/l Maksimālais gaistošais skābums (miliekvivalentos litrā) 18 Maksimālais kopējais sēra dioksīda saturs (miligramos litrā) 150

Vīns ar īpašo apzīmējumu “Auslese”

Baltvīns, kas izgatavots no ‘Silvaner’, ‘Riesling’ un ‘Weisser Burgunder’ šķirnes vīnogām

Īpašības: liels dziļums un pilnmiesīgums veiksmīgā apvienojumā ar eleganci,

— integrēta saskanīga skābuma struktūra, noturīga pret pH izmaiņām,

— labi integrēts spirta saturs,

— mineralitāte, kas veidojusies gliemežkaļķakmens augšņu ietekmē,

— vīnogu šķirnei raksturīgs izsmalcināts augļainums,

— vīniem raksturīgas īpaši dūmakainas krama notis un izsmalcināts augļainums,

— krāsa no dzeltenas līdz zeltaini dzeltenai,

— vīni ar īpašo apzīmējumu, sākot no “Auslese” līdz “Trockenbeerenauslese”, un “Eiswein” izceļas ar ievērojamu atlikumcukuru saturu, t. i., vismaz 45 g/l, kompleksie vīni “Noblesse”,

— dabiskā spirta tilpumkoncentrācija: vismaz 13,8 % tilp. (100 °Oe).

Ja analītisko īpašību vērtības nav norādītas, piemēro Vācijas Vīna likuma noteikumus.

Vispārīgās analītiskās īpašības Maksimālā kopējā spirta koncentrācija (% tilp.) Minimālā faktiskā spirta koncentrācija (% tilp.) 7 Minimālais kopējais skābums Izteikts vīnskābē – 6 g/l Maksimālais gaistošais skābums (miliekvivalentos litrā) 18 Maksimālais kopējais sēra dioksīda saturs (miligramos litrā) 350

Vīns ar īpašo apzīmējumu “Beerenauslese”

Baltvīns, kas izgatavots no ‘Silvaner’, ‘Riesling’ un ‘Weisser Burgunder’ šķirnes vīnogām

Īpašības: liels dziļums un pilnmiesīgums veiksmīgā apvienojumā ar eleganci,

— integrēta saskanīga skābuma struktūra, noturīga pret pH izmaiņām,

— labi integrēts spirta saturs,

— mineralitāte, kas veidojusies gliemežkaļķakmens augšņu ietekmē,

— vīnogu šķirnei raksturīgs izsmalcināts augļainums,

— vīniem raksturīgas īpaši dūmakainas krama notis un izsmalcināts augļainums,

— krāsa no dzeltenas līdz zeltaini dzeltenai,

— vīni ar īpašo apzīmējumu, sākot no “Auslese” līdz “Trockenbeerenauslese”, un “Eiswein” izceļas ar ievērojamu atlikumcukuru saturu, t. i., vismaz 45 g/l, kompleksie vīni “Noblesse”,

— dabiskā spirta tilpumkoncentrācija: vismaz 17,7 % tilp. (125 °Oe).

Ja analītisko īpašību vērtības nav norādītas, piemēro Vācijas Vīna likuma noteikumus.

Vispārīgās analītiskās īpašības Maksimālā kopējā spirta koncentrācija (% tilp.) Minimālā faktiskā spirta koncentrācija (% tilp.) 5,5 Minimālais kopējais skābums Izteikts vīnskābē – 6 g/l Maksimālais gaistošais skābums (miliekvivalentos litrā) 30 Maksimālais kopējais sēra dioksīda saturs (miligramos litrā) 400

Vīns ar īpašo apzīmējumu “Trockenbeerenauslese”

Baltvīns, kas izgatavots no ‘Silvaner’, ‘Riesling’ un ‘Weisser Burgunder’ šķirnes vīnogām

Īpašības: liels dziļums un pilnmiesīgums veiksmīgā apvienojumā ar eleganci,

— integrēta saskanīga skābuma struktūra, noturīga pret pH izmaiņām,

— labi integrēts spirta saturs,

— mineralitāte, kas veidojusies gliemežkaļķakmens augšņu ietekmē,

— vīnogu šķirnei raksturīgs izsmalcināts augļainums,

— vīniem raksturīgas īpaši dūmakainas krama notis un izsmalcināts augļainums,

— krāsa no dzeltenas līdz zeltaini dzeltenai,

— vīni ar īpašo apzīmējumu, sākot no “Auslese” līdz “Trockenbeerenauslese”, un “Eiswein” izceļas ar ievērojamu atlikumcukuru saturu, t. i., vismaz 45 g/l, kompleksie vīni “Noblesse”,

— dabiskā spirta tilpumkoncentrācija: vismaz 21,5 % tilp. (150 °Oe).

Ja analītisko īpašību vērtības nav norādītas, piemēro Vācijas Vīna likuma noteikumus.

Vispārīgās analītiskās īpašības Maksimālā kopējā spirta koncentrācija (% tilp.) Minimālā faktiskā spirta koncentrācija (% tilp.) 5,5 Minimālais kopējais skābums Izteikts vīnskābē – 6 g/l Maksimālais gaistošais skābums (miliekvivalentos litrā) 35 Maksimālais kopējais sēra dioksīda saturs (miligramos litrā) 400

Vīns ar īpašo apzīmējumu “Eiswein”

Baltvīns, kas izgatavots no ‘Silvaner’, ‘Riesling’ un ‘Weisser Burgunder’ šķirnes vīnogām

Īpašības: liels dziļums un pilnmiesīgums veiksmīgā apvienojumā ar eleganci,

— integrēta saskanīga skābuma struktūra, noturīga pret pH izmaiņām,

— labi integrēts spirta saturs,

— mineralitāte, kas veidojusies gliemežkaļķakmens augšņu ietekmē,

— vīnogu šķirnei raksturīgs izsmalcināts augļainums,

— vīniem raksturīgas īpaši dūmakainas krama notis un izsmalcināts augļainums,

— krāsa no dzeltenas līdz zeltaini dzeltenai,

— vīni ar īpašo apzīmējumu, sākot no “Auslese” līdz “Trockenbeerenauslese”, un “Eiswein” izceļas ar ievērojamu atlikumcukuru saturu, t. i., vismaz 45 g/l, kompleksie vīni “Noblesse”,

— dabiskā spirta tilpumkoncentrācija: vismaz 17,7 % tilp. (125 °Oe).

Ja analītisko īpašību vērtības nav norādītas, piemēro Vācijas Vīna likuma noteikumus.

Vispārīgās analītiskās īpašības Maksimālā kopējā spirta koncentrācija (% tilp.) Minimālā faktiskā spirta koncentrācija (% tilp.) 5,5 Minimālais kopējais skābums Izteikts vīnskābē – 6 g/l Maksimālais gaistošais skābums (miliekvivalentos litrā) 30 Maksimālais kopējais sēra dioksīda saturs (miligramos litrā) 400

6. Vīndarības metodes

a) Galvenās vīndarības metodes

Minimālais atlikumcukuru saturs vīnos ar īpašajiem apzīmējumiem ir 45 g/l.

Pārējos gadījumos ar aizsargāto cilmes vietas nosaukumu “Würzburger Stein-Berg” apzīmētajai vīna produkcijai piemēro atļautās vīndarības metodes, kas izklāstītas Regulā (ES) Nr. 1308/2013, Regulā (EK) Nr. 606/2009 un valsts tiesību aktos.

b) Maksimālais iznākums

50 hl no hektāra

7. Noteiktais ģeogrāfiskais apgabals

Visi tālāk norādītie numuri attiecas tikai uz reģistrētiem zemesgabaliem Vircburgas pilsētas teritorijā (Bavārijā).

ACVN “Würzburger Stein-Berg” aptver tikai apgabalus, kas iekļauti vīndārzu saimniecības “Würzburger Stein” vīndārzu reģistrā. Nākamajās rindkopās norādīta ar ACVN “Würzburger Stein-Berg” apgabala galīgā demarkācija.

No zemesgabala Nr. 7469 dienvidrietumu stūra uz austrumiem gar ceļu Nr. 7468/1, gar zemesgabala Nr. 5857 austrumu robežu uz ziemeļiem līdz ceļam Nr. 5853/3, tad uz austrumiem līdz zemesgabala Nr. 5695 austrumu robežai.

Līdz zemesgabala Nr. 5695 ziemeļiem, uz rietumiem līdz zemesgabala Nr. 5689 austrumu robežai. No turienes uz ziemeļiem gar zemesgabalu Nr. 5689, 5687 un 5681 austrumu robežu.

No zemesgabala Nr. 5681 ziemeļu robežas pa rietumu ceļu Nr. 5679 līdz ceļam Nr. 5725/1 uz ziemeļiem, tad pa ceļiem Nr. 5727/0 un Nr. 5775/3 līdz zemesgabala Nr. 5775/0 austrumu robežai, tad uz dienvidiem līdz ceļam Nr. 5783/0, tad uz rietumiem līdz zemesgabala Nr. 5782/0 austrumu robežai, tad uz ziemeļiem līdz zemesgabalam Nr. 5782/2. Pa ceļu Nr. 5782/2 42 metrus uz rietumiem līdz vīndārza beigām. No turienes taisni uz dienvidiem līdz ceļam Nr. 5783. Gar ceļiem Nr. 5783, 5553 un 5822 līdz zemesgabalam Nr. 5830. Gar ceļu Nr. 5834 rietumu virzienā līdz zemesgabala Nr. 7996 ziemeļu robežai. Gar zemesgabalu Nr. 7996, 7996/2 un 5850 ziemeļu robežu līdz ceļam Nr. 5852. Ceļš Nr. 5852 uz dienvidiem līdz ceļam Nr. 7468/1. Uz rietumiem līdz zemesgabala Nr. 7469 rietumu robežai. No zemesgabala Nr. 7469 rietumu robežas uz dienvidiem pa ceļu Nr. 7468/1.

ACVN “Würzburger Stein-Berg” apgabals, ko norobežo minētie zemesgabali, ir daļa no vīndārza “Würzburger Stein”, kas atrodas ACVN “Franken” teritorijā Bavārijas Vircburgas apgabalā. Šis norobežotais ACVN apgabals atšķiras ar nogāzes stāvumu, tuvumu upei, kas kalpo par siltuma rezervuāru, un pamatiezi, kas sastāv no vidējā triasa gliemežkaļķakmens. Minēto faktoru iespaidā ACVN apgabala kvalitāte būtiski atšķiras no vīndārzu saimniecībai “Würzburger Stein” piegulošo zemesgabalu kvalitātes.

8. Galvenās vīna vīnogu šķirnes

‘Weisser Riesling’ – ‘Riesling’, ‘Riesling renano’, ‘Rheinriesling’, ‘Klingelberger’

‘Weisser Burgunder’ – ‘Pinot Blanc’, ‘Pinot Bianco’, ‘Weissburgunder’

‘Grüner Silvaner’ – ‘Silvaner’, ‘Sylvaner’

9. Saiknes vai saikņu apraksts

“Würzburger Stein-Berg” apgabalu veido vīndārzu saimniecības “Würzburger Stein” labākie zemesgabali. Apgabals ir saulains, ar ļoti stāvu nogāzi, ko veido gliemežkaļķakmens. Pret dienvidiem vērstais gliemežvāka formas apgabals atrodas pie Mainas, kas kalpo par siltuma rezervuāru.

“Würzburger Stein-Berg” topogrāfiju raksturo klasiska ielejas forma, ko veido piegultnes sēres un stāvi krasti un kas veidojusies aptuveni pirms diviem miljoniem gadu, kad senā Mainas upe (Urmain) mainīja virzienu un sāka plūst uz Reinu, nevis uz Donavu. Mainas upes unikālais tecējums, kas veido meandrus, ir izskalojis stāvu krastu, uz kura atrodas vīnkopībai izcili piemērots apgabals. Pateicoties tā stāvajam slīpumam un ieliekumam dienvidrietumu virzienā, “Würzburger Stein-Berg” ir viens no izcilākajiem apgabaliem Vācijā. Tā tiešais tuvums upei apvienojumā ar blakus esošo Vircburgas pilsētas mikroklimatu nodrošina apgabala “Würzburger Stein-Berg” īpašo mikroklimatu, kam ir izšķiroša ietekme uz vīnu kvalitāti.

Augsne sastāv no drupu materiāla, kas satur daudz humusa, mijkārtojumā ar smilšmāla un māla slāņiem. Augsnēm raksturīga liela mitrumietilpība un siltuma kapacitāte. Apgabals atrodas 190–285 m virs jūras līmeņa. Slīpums 45–65 %. Liels saules gaismas daudzums. Mainas upe kalpo par siltuma rezervuāru un atstaro gaismu. Vircburgas pilsētas radītais siltumefekts uzlabo mikroklimatu.

Aprakstītais ģeogrāfiskais apgabals no saimniecības “Würzburger Stein” kaimiņos esošajiem apgabaliem atšķiras ar gliemežkaļķakmens augsnēm, stāvo slīpumu un ar to saistīto sausumu. Apgabalā ietilpst kalnu grēdas stāvā, pret dienvidiem vērstā nogāze, kuru neskar no augstākas plakankalnes plūstošais aukstais gaiss, un ar to šie vīndārzi atšķiras no pārējiem apkārtnes vīndārziem. Gliemežkaļķakmenim ir maza porainība, tātad tam raksturīgs liels blīvums un liels īpatnējais svars, kas nodrošina lielu siltuma kapacitāti. Pateicoties reljefa slīpumam un vērsumam pret dienvidiem, tas saņem iespējami lielāko siltuma daudzumu. Vides faktoru mijiedarbība noteiktajā apgabalā (cilmiezis, augsnes tips, mikroklimats, nogāzes slīpums un vērsums, saules gaisma, pasargātība no aukstā gaisa un upes tuvums) nozīmē to, ka šo vīnu garša salīdzinājumā ar vīniem, ko ražo piegulošajos zemesgabalos, ir pikantāka, izteiktāka un sāļāka. Reljefa vērsums, slīpums, cilmiezis, augsnes tips un Mainas upe mijiedarbojas unikālā veidā un ietekmē vīnus. No neauglīgajām gliemežkaļķakmens augsnēm, kas satur daudz akmeņu, vīnogulāji uzņem vairāk minerālvielu nekā vīnogulāji, kas aug vīndārzos ārpus noteiktā apgabala. Šīs minerālvielas veido vīna raksturu. Siltā mikroklimata dēļ veģetācijas periods ir ilgs, tāpēc vīnogām un no tām iegūtajiem vīniem ir vairāk laika aromātu attīstīšanai un minerālvielu uzņemšanai. Pateicoties zemesgabalu slīpumam un vērsumam, tie saņem ievērojami vairāk siltuma, un vīnogulāji spēj vīnogām un no tām iegūtajiem vīniem nodrošināt daudz dažādu aromātu un komponentu. No šajā apgabalā audzētajām vīnogām ražotie vīni ir izturēti, saskanīgi, pilnestīgi un piesātināti, ar kramam raksturīgu smaržu un garšu.

Kalnu grēda, kas atrodas noteiktajā apgabalā, pasargā to no aukstā gaisa, kas citādi saīsinātu vīnogulāju veģetācijas periodu un vīnogu nogatavošanās periodu. Tāpēc senās audzēšanas gadsimtu gaitā šā vīndārza reģistrētā daļa vēsturiski ir bijusi “Würzburger Stein” sākotnējā daļa un ir noteikusi arī vīna nosaukuma “Würzburger Stein-Berg” izcelsmi.

Ierobežojot iznākumu līdz maksimāli 5 000 litriem no hektāra gadā un ražošanā izmantojot tikai trīs vīnogu šķirnes (‘Silvaner’, ‘Riesling’ un ‘Weißer Burgunder’), ražotāji garantē noteiktā apgabala vīnu nemainīgi augstu kvalitāti un skaidri noteiktu vīnogu šķirņu profilu. Šīs trīs šķirnes vislabāk atspoguļo apgabala vietējo kolorītu. Apkārtējos vīndārzos atļauts ražot vīnus no vairāk nekā 70 vīnogu šķirnēm, kā arī iegūt lielāku iznākumu, proti, 10 800 litru no hektāra gadā.

Noteiktā apgabala vīnu specifika simtiem gadu tikusi aprakstīta un apliecināta Frankonijas literatūrā.

Gadsimtiem ilgā vīnkopju pieredze, kas saistītā ar vietu un uzkrāta darbā ar noteiktā apgabala vīniem, ir pilnveidojusi vīnu garšu. Augstākā labuma vīnu ražošanas metožu pamatā ir tradīcijas un ilgtspēja simtiem gadu garumā. Vīnu augsto kvalitāti apliecina neskaitāmas valsts un starptautiska mēroga godalgas un apbalvojumi.

Vietējā vide nodrošina specifisku vīnus ietekmējošo faktoru kombināciju: vidējā triasa perioda gliemežkaļķakmens un no tā veidojušās augsnes, specifiskā un unikālā topogrāfija (ekspozīcija (vērsums pret debespusēm) un slīpums, upes un pilsētas tuvums) un no tās izrietošais mikroklimats, un, visbeidzot, gadsimtiem ilga ilgtspējīga audzēšana uz stāvās nogāzes, izmantojot klasiskās vīnogu šķirnes ‘Riesling’, ‘Silvaner’ un ‘Weißer Burgunder’ no seniem, optimāli uzturētiem vīndārziem un ierobežojot vīna iznākumu.

10. Būtiski papildu nosacījumi

Tiesiskais regulējums:

valsts tiesību akti.

Papildu nosacījuma veids:

atkāpe par ražošanu noteiktajā ģeogrāfiskajā apgabalā.

Nosacījuma apraksts

Ierobežojot iznākumu līdz maksimāli 5 000 litriem no hektāra gadā un ražošanā izmantojot tikai trīs vīnogu šķirnes (‘Silvaner’, ‘Riesling’ un ‘Weißer Burgunder’), ražotāji garantē noteiktā apgabala vīnu nemainīgi augstu kvalitāti un skaidri noteiktu vīnogu šķirņu profilu, kas nodrošina šā apgabala vīniem raksturīgo garšu.

Ar aizsargāto cilmes vietas nosaukumu vīnus drīkst apzīmēt tikai tad, ja pārstrādātās vīnogas ir iegūtas no vīnogulājiem, kas aizsargātajā apgabalā iestādīti vismaz pirms astoņiem gadiem.

Ja vīnogulāji ir iestādīti vismaz pirms astoņiem gadiem, to saknes ir labāk iesakņojušās, un no šādiem vīnogulājiem dažādos augšanas apstākļos iegūtajam vīnam tiek garantēta augstāka un stabilāka kvalitāte. Attiecībā uz vīniem, kurus iegūst no piegulošajiem zemesgabaliem ārpus noteiktā apgabala, minimālais vīnogulāju vecums nav noteikts. Tas pats attiecas uz visu vīnkopības reģionu.

Saite uz produkta specifikāciju

www.ble.de/eu-qualitaetskennzeichen-wein

(1) OV L 347, 20.12.2013., 671. lpp.